Document ID: 31986R0482

ΚΑΝΟΝΙΣΜΟΣ (ΕΟΚ) αριθ. 482/86 ΤΟΥ ΣΥΜΒΟΥΛΙΟΥ της 25ης Φεβρουαρίου 1986 για τον καθορισμό των οίνων που παράγονται στην Πορτογαλία οι οποίοι εξομοιώνονται με οίνους ποιότητας που παράγονται σε καθορισμένες περιοχές της κλάσης 22.05 του κοινού δασμολογίου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2, την πρόταση της Επιτροπής, Εκτιμώντας ότι το άρθρο 268 παράγραφος 2 στοιχείο α) δεύτερο εδάφιο τρίτη περίπτωση της πράξης προσχώρησης προβλέπει ότι κατά την εισαγωγή στην Κοινότητα, στη σύνθεσή της στις 31 Δεκεμβρίου 1985, οι δασμοί που εφαρμόζονται στους οίνους που εξομοιώνονται με v.q.p.r.d., της κλάσης 22.05 του κοινού δασμολογίου, μειώνονται από το δασμό βάσεως, σε έξι τμήματα σύμφωνα με το ρυθμό που καθορίζεται στο ίδιο άρθρο- ότι είναι σκόπιμο, συνεπώς, να καθορισθούν οι οίνοι που παράγονται στην Πορτογαλία οι οποίοι μπορούν να εξομοιωθούν με τους εν λόγω οίνους, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Για την εφαρμογή του άρθρου 268 παράγραφος 2 στοιχείο α) δεύτερο εδάφιο τρίτη περίπτωση της πράξης προσχώρησης, εξομοιώνονται με v.q.p.r.d., που υπάγονται στην κλάση 22.05 του κοινού δασμολογίου οι οίνοι που παράγονται στο πορτογαλικό έδαφος σύμφωνα με την ισχύουσα εθνική νομοθεσία σχετικά με την "denominacao de origem controlada" και την "indicacao de proveniencia regulamentada". 2. Ο κατάλογος των οίνων που αναφέρονται στην παράγραφο 1 θεσπίζεται σύμφωνα με τη διαδικασία που προβλέπεται στο άρθρο 67 του κανονισμού (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2). Για το σκοπό αυτό, η Πορτογαλική Δημοκρατία ανακοινώνει στην Επιτροπή όλα τα απαραίτητα στοιχεία για την εφαρμογή του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Φεβρουαρίου 1986.

Labels: 7
18
17